**De Elv**

**Wat liggt an de Elv?**

Een Stadt vun düsse hier liggt nich an de Elv. Wo heet se?

Spindlermühle, Bad Schandau, Dresden, Meißen, Wittenberge, Magdeburg, Tangermünde, Dömitz, Hitzacker, Lüneburg, Hamburg, Cuxhaven

\_\_\_\_\_\_\_\_\_\_\_\_\_\_\_\_\_

**Wat löppt na de Elv?**

Wat löppt nich in de Elv? En lütten Beek is verkehrt.

Moldau, Schwarze Elster, Eger, Mulde, Saale, Havel, Aller, Jetzel, Alster, Oste

**Wat is de Elv?**

De Elv is en groten Stroom in Middeleuropa. De Quellen liggt in’t Riesengebirge an de Grenz twüschen Tschechien un Polen. Dor heet se „Labe“. Se löppt denn eenmal vun Süüdoosten na Noordwesten dör Düütschland dör un münndt na rund dusend Kilometers bi Cuxhoben in de Noordsee. Op den Weg kummt se an en ganze Reeg Städte vörbi, so as Dresden, Magdeborg oder Hamborg. De wichtigsten Beken sünd de Moldau, de Saale un de Havel.

Wetenschapslüüd deelt de Elv in Ober- Middel- un Ünnerelv in. De Oberlev fangt bi de Quellen an un geiht bet na de Stadt Meißen in Sassen. Bet hier löppt de Elv vör allen dör de Bargen, af un an mütt se bargdaal, glieks bi de Quellen gifft dat een Waterfall, de fallt 40 Meter deep. De Middelelv geiht vun Meißen bet kort vör Hamborg. Se löppt as breden Stroom sachten dör dat siede Land. De letzte Streek vun Hamborg bet na de Noordsee heet Ünnerelv un is egens al to de See mit to. Hier gifft dat Ebb un Floot, un de Elv is hier breet un deep. Wo de Elv bi Cuxhoben in de Noordsee münnen deit, is se föffteihn Kilometers breet.

**En Lückentext. Sett de richtigen Wöör in:**

Al siet dat Middelöller is de Elv en wichtigen …………. för de Scheep. Dor hebbt se Tüüch un Stoff ut Slesien, Holt un Köhlen, ………un Erz ut Böhmen un Slesien transporteert. In de letzten Johrteihnte sünd de Scheep hier nich mehr so wichtig, vundaag warrt vele Woren mit de Bahn oder op de …….beweegt. Blots op de ……….. föhrt noch vele grote Scheep ut de ganze Welt bet na den ………… Hoben. Vun dat Afwater ut de Städte un Fabriken is dat Water vun de Elv fröher bannig ……….. ween. Vundaag leevt vele Fischorten un …………. in un an den Stroom, un dat gifft en Reeg Vagel- un ………………. langs de Elv.

Straat – Silver – dreckig - Waterweg – Naturschutzgebiete - Ünnerelv – Hamborger – Watervagels